CELEX: 62007FN0088
Language: el
Date: 2007-08-29 00:00:00
Title: Υπόθεση F-88/07: Αγωγή της 29ης Αυγούστου 2007 — Domínguez González κατά Επιτροπής

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/34
            
         Αγωγή της 29ης Αυγούστου 2007 — Domínguez González κατά Επιτροπής
   (Υπόθεση F-88/07)
   (2008/C 37/56)
   Γλώσσα διαδικασίας: η ισπανική
   Διάδικοι
   
      Ενάγων: Juan Luis Domínguez González (Girona, Ισπανία) (εκπρόσωπος: R. Nicolazzi Angelats, δικηγόρος)
   
      Εναγομένη: Επιτροπή των Ευρωπαϊκών Κοινοτήτων
   Αιτήματα του ενάγοντος
   Ο ενάγων ζητεί από το Δικαστήριο Δημόσιας Διοίκησης:
   
               —
            
            
               να υποχρεώσει την εναγομένη να καταβάλει στον ενάγοντα το ποσό των 20 310,68 ευρώ ως αποζημίωση για τη ζημία την οποία υπέστη, συμπεριλαμβανομένης της υλικής ζημίας, της ηθικής βλάβης και της δαπάνης άσκησης της αγωγής.
            
         
               —
            
            
               να καταδικάσει την εναγομένη στα δικαστικά έξοδα.
            
         Ισχυρισμοί και κύρια επιχειρήματα
   Η αγωγή έχει ως αντικείμενο την αποκατάσταση της ζημίας την οποία, κατά τον ενάγοντα, προκάλεσε η απόφαση της Επιτροπής της 20ής Ιουλίου 1999 με την οποία καταγγέλθηκε η σύμβαση την οποία είχε συνάψει ο ενάγων με τη Γενική Διεύθυνση Ανθρωπιστικής Βοήθειας (ECHO) την 1η Ιουλίου 1999, κατόπιν της ιατρικής εξέτασης που προέβλεπε η σύμβαση αυτή.
   Προς στήριξη της αγωγής του, ο ενάγων υποστηρίζει κυρίως:
   
               —
            
            
               ότι η καταγγελία της σύμβασης στηρίζεται σε εκτίμηση των προβλημάτων της υγείας του που πραγματοποιήθηκε χωρίς να ληφθούν υπόψη οι πλέον πρόσφατες εξετάσεις και, συνεπώς, χωρίς να ληφθεί υπόψη η πραγματική κατάσταση της υγείας του·
            
         
               —
            
            
               ότι δεν έλαβε καμία απάντηση στις διαδοχικές επιστολές που απηύθυνε στους υπεύθυνους της ECHO για τη διόρθωση του ανωτέρω σφάλματος·
            
         
               —
            
            
               ότι η Επιτροπή δεν τήρησε τους όρους της σύμβασης που προέβλεπαν ότι η σύμβαση αυτή δεν μπορούσε να τεθεί σε εφαρμογή αν δεν είχε προηγουμένως κριθεί θετικά η κατάσταση της υγείας του υπαλλήλου·
            
         
               —
            
            
               ότι σημειώθηκε προσβολή των δικαιωμάτων άμυνας.